Natamycin

Mae Natamycin yn feddyginiaeth gwrthffyngol a ddefnyddir i drin heintiau ffwngaidd o gwmpas y llygad. Mae'r rhain yn cynnwys heintiau'r amrantau, cyfbilennau, a'r gornbilen.  Fe'i gweinir fel diferion llygad. Mae Natamycin hefyd yn cael ei ddefnyddio yn y diwydiant bwyd fel ychwanegyn cadwraethol.

Mae'n perthyn i deuluoedd macrolid a pholyin o feddyginiaethau. Mae'n lladd ffyngau trwy newid eu cellbilenni

Darganfuwyd Natamycin yn 1955. Mae ar Restr Meddyginiaethau Hanfodol Sefydliad Iechyd y Byd, y meddyginiaethau mwyaf effeithiol a diogel sydd eu hangen mewn system iechyd; er hynny nid oes trwydded i'w defnyddio gan y GIG yn y DUSouth Tees Hospitals NHS Foundation Trust - Trust Formulary Natamycin 5% eye drops, Restricted Drug; Restricted unlicensed; Unlicensed product adalwyd 26 Ionawr 2018. 
Defnydd
Meddygol
Defnyddir natamycin i drin heintiau ffwngaidd, gan gynnwys Candida, Aspergillus, Cephalosporium, Fusarium, a Penicillium. Fe'i gweinir yn argroenol fel hufen, mewn diferion llygad, neu (ar gyfer heintiau'r geg) fel losinen. Mae Natamycin hefyd yn cael ei rhagnodi i drin heintiau burum a llindag y geg.

Bwyd
Mae natamycin wedi cael ei ddefnyddio ers peth amser yn y diwydiant bwyd i geisio rhwystro tyfiant ffwngaidd ar gynhyrchion llaeth a bwydydd eraill.

Yr Unol Daleithiau
Yn yr Unol Daleithiau caiff natamycin ei ychwanegu'n gyffredin i mewn i gynhyrchion megis caws hufen, caws bwthyn, hufen sur, iogwrt, carpion caws, sleisys caws, a chymysgeddau salad wedi'u pecynnu.

Yr Undeb Ewropeaidd 
Yn yr Undeb Ewropeaidd mae gan natamycin yr E Rif ychwanegyn bwyd - E235EFSA The use of natamycin as a food additive <adalwyd 26 Ionawr 2018. Caniateir ei ddefnyddio yn yr UE fel ychwanegyn cadwraethol arwyneb, i rwystro ffwng datblygu ar groen rhai cynhyrchion selsig a chaws, lle na fydd y croen yn cael ei bwyta fel arfer.

Prydain wedi Brexit 
Pwy a wyr?

 Cyfeiriadau 

Categori:Meddyginiaethau Hanfodol Sefydliad Iechyd y Byd
Categori:Prosiect Wici-Iechyd
Categori:Cyffuriau